  Майя Бывальцева Удмуртилэн тӧроезлэсь ужзэ быдэсъясь Александр Бречалов Ижысь автозаводэ вуылӥз, но Lada Vesta SW но Lada Vesta SW Cross выль автомобильёсты эскеронэ пыриськиз. Со сярысь ивортэ улосвыл тӧролэн но кивалтэтлэн пресс-службазы. Озьы ик Александр Бречалов «АвтоВАЗлэн» кивалтӥсеныз Николя Морен пумиськиз. Автогигантлэн дизайнъя дирекциезлэн кивалтӥсез Стивен Маттин выль Лада Весталэн пӧртэмлыкъёсыз но умоез сярысь вераз. Солэн кылъёсызъя, та машинаослэн умой но бадӟым багажниксы, озьы ик Lada Vesta SW но Lada Vesta SW Cross понна яркыт нап ӵуж буёл кылдытэмын. Александр Бречалов выль кроссоверен ветлӥз но солы умой дунъет сётӥз. «АвтоВАЗлэн» кивалтӥсез пусйиз, выль моделез тросэн поттон таяз арын 4-тӥ кварталын кутскыны кулэ шуыса. Тегъёс: Ижкар Ижавто Удмуртия АвтоВАЗ НиколяМор АлександрБречалов  